ai4bharat/Pralekha huggingface dataset:
మానవ వనరుల అభివృద్ధి మంత్రిత్వ శాఖ
సహోదయ పాఠశాల సముదాయాల 26వ జాతీయ వార్షిక సదస్సునుద్దేశించి ప్రసంగించిన కేంద్ర విద్యాశాఖ మంత్రి
కేంద్ర విద్యా శాఖ మంత్రి శ్రీ రమేష్ పోఖ్రియాల్ ‘నిశాంక్’ ఈ రోజు వీడియో కాన్ఫరెన్సింగ్ ద్వారా సహోదయ స్కూల్ కాంప్లెక్స్ల 26వ జాతీయ వార్షిక సమావేశంలో ముఖ్య అతిథిగా పాల్లొని ప్రసంగించారు.ఈ సందర్భంగా సమర్థన్ పేరుతో రూపొందించిన సావనీర్ విడుదల చేశారు. దేశంలోని ఉత్తమ బోధనా పద్ధతుల సంకలనంగా దీనిని రూపొందించారు. XI మరియు XII తరగతుల కొరకు సమ్మిళిత విద్య, ఆనందంగా నేర్చుకోవడం మరియు శారీరక విద్యలకు సంబంధించి సీబీఎస్ఈ మాన్యువల్స్ను ఆయన విడుదల చేశారు. సమావేశంలో ప్రసంగించిన మంత్రి భారతదేశాన్ని స్వావలంబన కలిగిన దేశంగా మార్చడం మరియు ఆమెను అపరిమిత అవకాశాలతో నూతన భారతదేశంగా మార్చడానికి గాను ప్రతి పౌరుడి సామూహిక బాధ్యతను గురించి మంత్రి ఈ సందర్భంగా వివరించారు. నయీ తలీమ్ తత్వశాస్త్రంలో మహాత్మా గాంధీ నిర్దేశించిన ఆదర్శాలపై పని చేస్తున్న పాఠశాల ప్రధానోపాధ్యాయులను, ఉపాధ్యాయులను ఆయన ప్రశంసించారు. విస్తృతమైన సంప్రదింపులు, భాగస్వామ్య పక్షాల వారి అభిప్రాయాలను పరిగణనలోకి తీసుకున్న తరువాత తయారు చేయబడిన కొత్త విద్యా విధానం-2020 ను సమర్థవంతంగా అమలు చేయడానికి గాను అకుంఠిత ప్రయత్నాలు చేయాలని కోరారు. 21వ శతాబ్దానికి చెందిన సరికొత్త భారత్కు సంబంధించి ప్రధాన మంత్రి శ్రీ నరేంద్ర మోడీ దృష్టి కోణం గురించి కేంద్ర మంత్రి మాట్లాడుతూ, అది నిజం కావడానికి పాఠశాల ప్రధానోపాధ్యాయులు మరియు ఉపాధ్యాయులు మేటి సహకారంతో పనిచేయాలని కోరారు. గౌరవ అతిథిగా హాజరైన కర్ణాటక ప్రాథమిక, మాధ్యమిక విద్య, సకాల శాఖ మంత్రి శ్రీ సురేష్ కుమార్ ఉత్తరాఖండ్ మరియు కర్ణాటక రెండు జత చేసిన రాష్ట్రాలను వర్ణించే ఏక్ భారత్ శ్రేష్ఠ్ భారత్ కార్యక్రమపు వీడియోను ఆవిష్కరించారు. విద్యా మంత్రిత్వ శాఖ పాఠశాల విద్య మరియు అక్షరాస్యత శాఖ కార్యదర్శి శ్రీమతి అనితా కార్వాల్లు ఈ కార్యక్రమంలో భాగంగా దేశ విద్య యొక్క భవిష్యత్తుకు సంబంధించిన వివిధ అంశాలపై ప్రసంగించారు. ప్రతి ఉపాధ్యాయుడు సంపూర్ణ విద్య యొక్క సాక్షాత్కారం తీసుకురావడానికి సవాళ్లను స్వీకరించి, వాటిని తగు అవకాశాలుగా మార్చాల్సిన అవసరముందని శ్రీమతి కార్వాల్ కోరారు. సీబీఎస్ఈ చైర్మన్ శ్రీ మనోజ్ అహుజా, ఎన్ఈపీ 2020 యొక్క విభిన్న అంశాలను గురించి వివరించారు. సదస్సు యొక్క ముఖ్య వక్తగా ఉన్న శ్రీమతి కిరణ్ మజుందార్ షా, బోధనా శైలుల్లో మార్పుకు ఉపాధ్యాయులు మరియు పిల్లలు ఎలా అలవాటు పడ్డారు అనే దాని గురించి మాట్లాడారు. సహోదయ స్కూల్ కాంప్లెక్స్ల 26వ జాతీయ వార్షిక సదస్సును సీబీఎస్ఈ నిర్వహించింది. బెంగళూరు సహోదయ స్కూల్స్ కాంప్లెక్స్ అసోసియేషన్ ఏర్పాటు చేసింది. ఈ సహోదయ స్కూల్ జాతీయ వార్షిక సదస్సులో భారతదేశం మరియు విదేశాలల్లోని పాఠశాలల నుండి 4000 మందికి పైగా పాల్గొంటున్నారు.
గృహ నిర్మాణం మరియు పట్టణ వ్యవహారాల మంత్రిత్వ శాఖ
మనలో ప్రతి ఒక్కరూ స్వచ్ఛతా వీరులే : సద్గురు
చీపురుతో భారతదేశాన్ని శుభ్రపరచలేం. ప్రజలందరూ ఉత్సాహంగా పాల్గొన్నప్పుడే దేశంలోని పట్టణాలు, నగరాలు శుభ్రంగా తయారవుతాయి : సద్గురు
సద్గురుతో సంభాషించిన స్వచ్ఛతా వీరులు
కేంద్ర గృహనిర్మాణ పట్టణ వ్యవహారాల మంత్రిత్వశాఖ, ఇషా ఫౌండేషన్ కలిసి సద్గురుతో లైవ్ వెబినార్ నిర్వహణ
మనలోని ప్రతి ఒక్కరూ స్వచ్ఛతా వీరులేనని శ్రీ సద్గురు అన్నారు. చీపురు అనేది ఊడ్వడానికి పనికొచ్చే పరికరం కాదు అని, దేశంలోని నగరాలు, పట్టణాలు శుభ్రంగా వుండాలంటే ప్రజలందరూ చిత్తశుద్ధితో ఉత్సాహంగా పాల్గొన్నప్పుడే సాధ్యమవుతుందని ఆయన అన్నారు. కేంద్ర గృహనిర్మాణ పట్టణ వ్యవహారాల మంత్రిత్వశాఖ ఇషా ఫౌండేషన్ కలిసి సద్గురుతో ఏర్పాటు చేసిన లైవ్ వెబినార్ లో స్వచ్ఛతా వీరులు పాల్గొన్నారు. ప్రస్తుతం ఎదురవుతున్న సవాళ్లను ఎదుర్కోవడం ఎలా అనే అంశంపై ఈ వెబినార్ కొనసాగింది. ఒక గంటపాటు సాగిన వెబినార్లో పలువురు జిల్లా కలెక్టర్లు, మునిసిపల్ కమిషనర్లు పాల్గొన్నారు. సంక్షోభాన్ని ఎదుర్కోవడంపై సద్గురు మార్గదర్శనం చేశారు. ఈ కార్యక్రమాన్ని పారిశుద్ధ్య కార్మికులకు అంకితం చేశారు. పారిశుద్ధ్య కార్మికులు అడిగిన పలు ప్రశ్నలకు సద్గురు సమాధానం చెప్పారు. దీన్ని యూట్యబ్లో కూడా ప్రసారం చేశారు.
(దేశంలో పారిశుద్ధ్యం మెరుగవ్వడానికి స్వచ్ఛ భారత్ మిషన్ కార్యక్రమం కీలకమైన పాత్ర పోషించిందని సద్గురు అన్నారు. ఇందుకోసంగాను గత ఐదు సంవత్సరాలుగా కృషి చేస్తున్న పారిశుద్ధ్య కార్మికులను ఆయన ప్రత్యేకంగా అభినందిస్తూ వారి కృషికి సెల్యూట్ అన్నారు.
ఈ సందర్భంగా పలు ప్రశ్నలకు సద్గురు సమాధానం చెప్పారు. ప్రజా ఆరోగ్యం బాగుండాలని పలు సవాళ్ల మధ్యన బాధ్యతలు నిర్వహిస్తున్న స్వచ్ఛతా వీరులకు తగినన్ని వ్యక్తిగత భద్రతా దుస్తులు అందుబాటులో చాలా ముఖ్యమని అన్నారు. తద్వారా వారిలో వున్న భయాలను పారద్రోలవచ్చని ఆయన అన్నారు. ఇక నిత్యం తయారయ్యే చెత్తను పొడిచెత్త, తడిచెత్తగా విభజించడం, పారిశ్రామిక కాలుష్యాలు, మురికి పారుదల వ్యవస్థ మొదలైనవాటిని చక్కగా నిర్వహించడం చాలా ముఖ్యమని సద్గురు అన్నారు. ఇక చెత్త నిర్వహణ విషయంలో ప్రభుత్వం ప్రోత్సాహకాలు ఇచ్చి ప్రజలను భాగస్వాములను చేయాలని అన్నారు.
పట్టణ ప్రాంత స్థానిక సంస్థలకు చెందిన పలువురు ప్రతినిధులతోపాటు వైద్య ఆరోగ్య శాఖ కార్యకర్తలు, పారిశుద్ధ్య కార్మికులు, స్వయం సహాయక బృందాలవారు..ఇలా కోవిడ్ -19పై సమరం చేస్తున్న పలువురు ఈ వెబినార్లో పాల్గొన్నారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
దేశంలో సరసమైన ధరలకు తగినంత చక్కెర లభ్యత: ఆహార మరియు ప్రజా పంపిణీ శాఖ
ప్రపంచంలోనే అత్యంత చౌక భారతీయ చక్కెర
ప్రస్తుత సీజన్లో 94% చెరకు బకాయిలను రైతులకు ఇప్పటికే చెల్లించడం జరిగింది
భారత ప్రభుత్వం తీసుకున్న సమయోచితమైన చర్యలు ఏడాది పొడవునా తగినంత చక్కెర సరసమైన ధరలకు లభ్యతను నిర్ధారించాయి. గత సంవత్సరం అక్టోబర్ లో ప్రారంభమైన ప్రస్తుత చక్కర సీజన్ 30 సెప్టెంబరు 2023తో ముగుస్తున్నది. ఇథనాల్ ఉత్పత్తి కోసం దాదాపు 43 LMT మళ్లింపు మినహా భారత్ ఇప్పటికే 330 LMT చక్కెర ఉత్పత్తిని దాటింది. ఈ విధంగా, దేశంలో మొత్తం సుక్రోజ్ ఉత్పత్తి సుమారు 373 LMT ఉంటుంది. గత ఐదు చక్కర సీజన్లతో పోల్చి చూసినప్పుడు ఇది రెండవ అత్యధికం.
దేశ పౌరుల అవసరాలు తీర్చడానికి ప్రాధాన్యత ఇవ్వడంతో పాటు రైతుల చెరకు బకాయిలను చెల్లించడం కోసం భారత్ ఎగుమతుల కోటాను దాదాపు 61 LMTకి మాత్రమే పరిమితం చేసింది. ఈ చర్యల ఫలితంగా దేశంలో ఆగస్టు 2023 చివరి నాటికి సుమారుగా 83 LMT చక్కెర నిల్వ ఉంది. ఈ స్టాక్ సుమారు మూడున్నర నెలల వాడకానికి సరిపోతుంది. అంటే ప్రస్తుత 2022-23 చక్కెర సీజన్ ముగిసే నాటికి దేశంలో అందుబాటులో ఉండే వాంఛనీయ / గరిష్ఠ స్టాక్ అది. ఈ యథార్థము దేశీయ వినియోగదారులకు భవిష్యత్తులో కూడా చక్కెర సరసమైన ధరకు అందుబాటులో ఉండగలదనే నమ్మకాన్ని కలుగజేస్తుంది.
భారత వాతావరణ శాఖ  అంచనా వేసినట్లుగా, ఇప్పటి వరకు రుతుపవనాలు సెప్టెంబర్ 2023లో సాధారణంగానే ఉన్నాయి మహారాష్ట్ర , కర్ణాటక రాష్ట్రాలలో చెరకు పండించే ప్రాంతాలు కూడా మంచి పంట దిగుబడికి అవకాశాలను మెరుగుపరిచాయి. మరియు చక్కర సీజన్ 2023-24లో మరింత ఎక్కువ దిగుబడి పొందే అవకాశాలు ఏర్పడ్డాయి. చక్కెర ఉత్పత్తి చేసే అన్ని రాష్ట్రాలలో అధినేతలుగా ఉన్న రాష్ట్ర కేన్ కమిషనర్లు పంటల స్థితిగతులపై నిఘా వేసి ఉంచాలని, చెరకు విస్తీర్ణం, దిగుబడి మరియు ఆశిస్తున్నా చక్కెర ఉత్పత్తిపై వారి సమాచారాన్ని తాజాపరచి సవరించాలని అభ్యర్థించారు. దీని ఆధారంగా వచ్చే సీజన్లో చక్కెర ఎగుమతి విధానానికి సంబంధించి ఏదైనా నిర్ణయం తీసుకోవడానికి ఉపయుక్తంగా ఉంటుంది. భారత ప్రభుత్వం ఎల్లప్పుడూ దేశీయ వినియోగం కోసం చక్కెర లభ్యత, ఇథనాల్ ఉత్పత్తి కోసం మళ్లింపు మరియు సీజన్ ముగింపులో తగినంత సరకు నిల్వ ఉండటానికి ప్రాధాన్యతనిస్తుంది. అందుబాటులో ఉంటే మిగులు చక్కెర మాత్రమే ఎగుమతికి అనుమతిస్తారు. ఈ విధానం దేశీయ మార్కెట్లో ధరల స్థిరత్వాన్ని నిర్ధారిస్తుంది. చక్కెర కర్మాగారాలు ప్రభుత్వం నుంచి ఎలాంటి సబ్సిడీ పొందకుండానే భారతీయ వినియోగదారులు ప్రపంచంలోనే అతి తక్కువ ధరలకు చక్కెరను పొందడం ఈ విధానం పర్యవసానం ఫలితం.
దానికి తోడుగా భారత ప్రభుత్వం ఈ చురుకైన చర్యద్వారా వివిధ చక్కెర మిల్లుల నుండి వ్యాపారులకు సంబంధించిన సమాచారాన్ని కోరింది, తద్వారా దేశంలోని వివిధ ప్రాంతాలలో చక్కెర నిల్వలను నిశితంగా పర్యవేక్షించడానికి ఒక యంత్రాంగాన్ని ఏర్పాటు చేయవచ్చు. పరిశ్రమ సంఘాలు కూడా దీనిపై ప్రతిస్పందిస్తూ తగినంత స్టాక్ ఉన్నట్లు ధృవీకరించాయి మరియు సీజన్ చివరలో వాంఛనీయ / గరిష్ఠ స్థాయిలో చక్కెర నిల్వ సాధించడం వలన మిల్లుల ఆర్థిక స్థితి మెరుగుపడిందని మెచ్చుకున్నాయి. ప్రభుత్వం మరియు పరిశ్రమల సమష్టిప్రయత్నాల ఫలితంగా రూ. 1.07 కోట్లకు పైగా  బకాయిలను మిల్లులు ఇప్పటికే చెల్లించడం వల్ల చక్కెర రంగం పట్ల రైతుల్లో ఉత్సాహం మరింత పెరిగింది.
పర్యావరణం, అడవులు, మరియు వాతావరణ మార్పు మంత్రిత్వ శాఖ
అభయారణ్యాలలో పులుల సంరక్షణ కోసం ఈ-నిఘా పర్యవేక్షణ వ్యవస్థలను ఏర్పాటు చేశారు
కార్బెట్ టైగర్ రిజర్వ్ , కజిరంగా టైగర్ రిజర్వ్  మరియు రతపాని వన్యప్రాణుల అభయారణ్యం, భోపాల్ లో పులుల సంరక్షణ కోసం ఇ-నిఘా పర్యవేక్షణ వ్యవస్థను ఏర్పాటు చేశారు. దీనిని కొనసాగుతున్న కేంద్ర ప్రాయోజిత ప్రాజెక్ట్ టైగర్  మరియు నేషనల్ టైగర్ కన్జర్వేషన్ అథారిటీ గ్రాంట్స్-ఇన్-ఎయిడ్ నిధుల సహకారంతో ఏర్పాటు చేశారు.
ఇ-నిఘా పర్యవేక్షణ ఏర్పాటుకు రాష్ట్రాల నుండి వచ్చిన అభయారణ్యాల నిర్దిష్ట స్థానిక అవసరాలకు పరిస్థితులకు అనుగుణమైన ప్రతిపాదనల ఆధారంగా కేంద్ర ప్రభుత్వం ఈ సహాయం చేస్తుంది.
కార్బెట్ టైగర్ రిజర్వ్, కజిరంగా టైగర్ రిజర్వ్ మరియు రతపాని వన్యప్రాణుల అభయారణ్యంలో ఇ-నిఘా పర్యవేక్షణ వ్యవస్థ ఏర్పాటు చేయడానికి కొనసాగుతున్న కేంద్ర ప్రాయోజిత పథకం ప్రాజెక్ట్ టైగర్ మరియు నేషనల్ టైగర్ కన్జర్వేషన్ అథారిటీ గ్రాంట్స్-ఇన్-ఎయిడ్ ల ద్వారా అందించిన నిధుల సహాయం క్రింది విధంగా ఉంది:-

|
|
Sl. No.
|
|
Name of Tiger Reserve/ Wildlife Sanctuary
|
|
Central Share
CSS-PT
|
|
State Share
CSS-PT
|
|
Grants-in-Aid to NTCA
|
|

|
|
Corbett Tiger Reserve
|
|
241.47
|
|
26.83
|
|
372.19
|
|

|
|
Kaziranga Tiger Reserve
|
|
263.09
|
|
7.01
|
|
0.00
|
|

|
|
Ratapani Wildlife Sanctuary
|
|
0.00
|
|
0.00
|
|
133.04
ఈ రోజు రాజ్యసభలో పర్యావరణం, అడవులు & వాతావరణ మార్పుల శాఖ సహాయ మంత్రి శ్రీ అశ్విని కుమార్ చౌబే లిఖితపూర్వక సమాధానంలో ఈ సమాచారాన్ని ఇచ్చారు.
ఆర్థిక మంత్రిత్వ శాఖ
ఫిబ్రవరి 16న బడ్జెట్ 2020 పై ఇంటరాక్టివ్ సెషన్లలో పాల్గొననున్న కేంద్ర ఆర్థిక మంత్రి నిర్మలా సీతారామన్
కేంద్ర ఆర్థిక, కార్పొరేట్ వ్యవహారాల శాఖ మంత్రి శ్రీమతి నిర్మలా సీతారామన్ ఫిబ్రవరి 16, 2020 న హైదరాబాద్ రానున్నారు. పరిశ్రమ ప్రతినిధులు, వాణిజ్య సంస్థలు, పెట్టుబడి బ్యాంకర్లు మరియు రైతు సంస్థలతో సమావేశమై పార్లమెంటులో ఫిబ్రవరి 1 వ తేదీన ప్రవేశ పెట్టిన కేంద్ర బడ్జెట్ 2020-21 లోని వివిధ ఇతివృత్తాలు, నిబంధనలపై ఆర్థిక మంత్రి మాట్లాడుతారు.. బడ్జెట్లోని ముఖ్యాంశాలకు సంబంధించి ఆర్థికవేత్తలు, టాక్స్ ప్రాక్టీషనర్ అసోసియేషన్లు, ఫైనాన్షియల్ అండ్ అకౌంటింగ్ సంస్థలు, ప్రొఫెషనల్ బాడీలు, విద్యావేత్తలు, విధాన నిర్ణేతలు మరియు అనేక ఇతర అభిప్రాయ నాయకులతో ఆర్థిక మంత్రి మరో వివరణాత్మక ఇంటరాక్టివ్ సెషన్ను నిర్వహించనున్నారు.
ఆర్థిక మంత్రి కార్యదర్శి , కార్యదర్శి , కార్యదర్శి , కార్యదర్శి , చైర్పర్సన్, పరోక్ష పన్నులు మరియు కస్టమ్స్ కేంద్ర బోర్డు  మరియు చైర్పర్సన్, ప్రత్యక్ష పన్నుల కేంద్ర బోర్డు, ఈ సెషన్లలో పాల్గొంటారు.
కేంద్ర ఆర్థిక మంత్రి శ్రీమతి నిర్మలా సీతారామన్ గత వారం ముంబై, చెన్నై మరియు కోల్కతాలో ఇలాంటి ఇంటరాక్టివ్ సెషన్లు నిర్వహించారు. వాటాదారులతో చర్చల తరువాత, కేంద్ర మంత్రి విలేకరుల సమావేశంలో పాల్గొంటారు.
(Visitor Counter : 123
పెట్రోలియం- సహజ వాయువుల మంత్రిత్వ శాఖ
వర్ధమాన దేశాలకు భారత్ నమూనాగా మారుతోంది: శ్రీ ధర్మేద్ర ప్రధాన్
సొంత, ప్రపంచ అవసరాలు తీర్చగల 21వ శతాబ్దపు భారత్ను నిర్మించడానికి కృషి చేస్తున్నాం: ధర్మేద్ర ప్రధాన్
సుసంపన్న, స్వయంసమృద్ధ దేశంగా భారత్ను మార్చే ప్రక్రియలో భాగస్వాములు కావాలని; చమురు, సహజవాయువు&ఉక్కు శాఖ మంత్రి శ్రీ ధర్మేంద్ర ప్రధాన్ ప్రజలకు పిలుపునిచ్చారు. పీహెచ్డీసీసీఐ నిర్వహించిన 'బిల్డింగ్ ఆత్మనిర్భర్ భారత్' వెబ్ కాన్ఫరెన్సులో మంత్రి మాట్లాడారు. ప్రధాని మోదీ లక్ష్యమైన ఆత్మనిర్భర్ భారత్ గురించి; దేశ సొంత అవసరాలతోపాటు ప్రపంచ అవసరాలను కూడా తీర్చగల ప్రపంచ తయారీ కేంద్రంగా భారత్ మార్చడంలో దాని పాత్ర గురించి తన ఆలోచనలను పంచుకున్నారు.
అభివృద్ధి చెందుతున్న దేశాలకు భారత్ నమూనాగా మారుతోందని శ్రీ ప్రధాన్ చెప్పారు. "సమాజంలోని చిట్టచివరి వ్యక్తి వరకు సేవలు అందించడం, ఆత్మనిర్భర్ భారత్ లక్ష్యాన్ని నిజంగా సాధించడపైనే మా దృష్టి ఉంది. భారత్లో సమృద్ధిగా సహజ వనరులు ఉన్నాయి, జనాభా ఉంది, వ్యాపారాలు, పరిశ్రమలకు అనుకూల వాతావారణాన్ని అందించే ఓడరేవుల విస్తృత లభ్యత ఉంది. సొంత, ప్రపంచ అవసరాలు తీర్చగల 21వ శతాబ్దపు భారత్ను నిర్మించడానికి మేం కృషి చేస్తున్నాం" అని వెల్లడించారు.
మహాత్మాగాంధీ చేపట్టిన స్వదేశీ ఉద్యమం, దండి యాత్ర నుంచి ఇప్పటి ఆత్మనిర్భర్ భారత్ పిలుపు వరకు; స్వావలంబన భారత్ను నిర్మించడం వెనుక 'ఆత్మనిర్భరత' ఆలోచనే ప్రేరణ శక్తిగా ఉందని మంత్రి చెప్పారు. ప్రజల స్ఫూర్తిని కరోనా తగ్గించలేదని, మన దేశ ఆర్థిక వ్యవస్థ పునరుజ్జీవన మార్గంలో ఉందని అన్నారు. గతేడాది సెప్టెంబర్తో పోలిస్తే, ఈ ఏడాది సెప్టెంబర్లో జీఎస్టీ వసూళ్లు 4 శాతం, రైల్వే రవాణా 15 శాతం, ఎగుమతులు 5 శాతం పెరిగాయని వివరించారు. పెట్రోలు, డీజిల్ అమ్మకాలు కూడా సాధారణ స్థితికి చేరాయన్నారు.
తయారీ కేంద్రంగా భారత్ను మార్చేందుకు కేంద్రం కృషి చేస్తోందని, విజ్ఞాన ఆధారిత ఆర్థిక వ్యవస్థ దిశగా అడుగులేస్తోందని శ్రీ ధర్మేంద్ర ప్రధాన్ తెలిపారు. వ్యాపారం చేయాలని ప్రభుత్వానికి లేదని, ప్రజా సంక్షేమంపై మాత్రమే దృష్టి పెట్టిందని పునరుద్ఘాటించారు. ఈ కోణంలోనే; సులభతర వ్యాపారానికి చర్యలు, పారదర్శక పద్ధతులు, అవినీతి నిర్మూలన, సంపద సృష్టికర్తలకు గౌరవం వంటి విధానాలను కేంద్రం తీసుకొచ్చిందని వెల్లడించారు. చమురు, సహజవాయువు రంగం గురించి మాట్లాడుతూ, 8 కోట్లకుపైగా ఉన్న పేదలు సహా జనాభాలో 95 శాతం మందికి గ్యాస్ కనెక్షన్లు అందాయన్నారు. ఈ ఏప్రిల్లో బీఎస్-6 ప్రామాణిక చమురును అందుబాటులోకి తెచ్చామన్నారు. ఎగుమతుల వృద్ధిలో ఉక్కు రంగం భాగస్వామ్యం కూడా ఉందని శ్రీ ధర్మేంద్ర ప్రధాన్ చెప్పారు.
యు పి ఎస్ సి
సివిల్ సర్వీసెస్ ఎగ్జామినేషన్ -2019 లో మిగిలిన అభ్యర్థులకు జూలై 20 నుండి వ్యక్తిత్వ పరీక్షలు.
కోవిడ్ -19 కారణంగా ప్రస్తుత పరిస్థితులను సమీక్షించేందుకు గాను యూనియన్ పబ్లిక్ సర్వీస్ కమిషన్ ఈ రోజు  ప్రత్యేక సమావేశం నిర్వహించింది. కేంద్ర ప్రభుత్వం, వివిధ రాష్ట్రాల వారు ప్రకటించిన లాక్డౌన్ మరియు ఇతర ప్రగతిశీల సడలింపులను పరిగణనలోకి తీసుకున్న కమిషన్.. ఆయా పరీక్షలు / నియామక పరీక్షల  యొక్క సవరించిన షెడ్యూలును జారీ చేయాలని నిర్ణయించింది. పరీక్షలు / ఆర్టీలకు సంబంధించి సవరించిన క్యాలెండర్ వివరాలను కమిషన్ తన వెబ్సైట్లో ప్రచురించనుంది. సివిల్ సర్వీసెస్ పరీక్ష- 2019 లో మిగిలిన అభ్యర్థులకు వ్యక్తిత్వ పరీక్షల్ని జులై 20వ తేదీ నుంచి తిరిగి ప్రారంభించాలని కమిషన్ నిర్ణయించింది. ఇందుకు సంబంధించి ఆయా అభ్యర్థులకు వ్యక్తిగతంగా సమాచారం ఇవ్వునున్నారు. ఈ ఏడాది అక్టోబర్ 04 తేదీన జరగాల్సిన ఎంప్లాయీస్ ప్రావిడెంట్ ఫండ్ ఆర్గనైజేషన్లో ఈఓ / ఏఓ పోస్టుల నియామక పరీక్ష వాయిదా పడింది. 2021కు సంబంధించి వివిధ పోటీ పరీక్షలు / నియామక పరీక్షల క్యాలెండర్ జారీ చేసే సమయంలో ఈ ఆర్టీ పరీక్షల నిర్వహణకు సంబంధించిన కొత్త తేదీలను కమిషన్ తనన వెబ్సైట్లో వెలువరించనుంది.
(Visitor Counter : 219
మంత్రిమండలి
కాంపిటిశన్కమిశన్ ఆఫ్ ఇండియా కు మరియు కాంపిటీశన్ కమిశన్ ఆఫ్ మారిశస్ కు మధ్య అవగాహన పూర్వకఒప్పంద పత్రాని కి ఆమోదం తెలిపిన మంత్రి మండలి
కాంపిటిశన్ లా ఎండ్ పాలిసి లో సహకారాన్ని పటిష్ట పరచుకోవడాని కి మరియు ఆ సహకారాన్ని ప్రోత్సహించడాని కి గాను కాంపిటిశన్ కమిశన్ ఆఫ్ ఇండియా  కి, కాంపిటిశన్ కమిశన్ ఆఫ్ మారిశస్  కు మధ్య అవగాహన పూర్వక ఒప్పంద పత్రం  పై సంతకాల కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదాన్ని తెలియజేసింది.
అమలు కు సంబంధించినటువంటి వ్యూహం మరియు లక్ష్యాలు:
సమాచార ఆదాన ప్రదానం, శ్రేష్ఠమైన అభ్యాసాల ను పరస్పరం పంచుకోవడం మరియు సామర్ధ్య నిర్మాణ కార్యక్రమాల ద్వారా కాంపిటిశన్ లా ఎండ్ పాలిసి తాలూకు వ్యవహారాల లో సహకారాన్ని బలపరచుకోవడం మరియు ప్రోత్సాహాన్ని అందించడం ఈ ఎమ్ఒయు ధ్యేయాలు గా ఉన్నాయి. సాంకేతిక పరమైనటువంటి సహకారాన్ని, అనుభవాన్ని ఉభయ పక్షాలు ఒకదాని కి మరొకటి వెల్లడించుకోవడం తో పాటు అమలు పరం గా సహకారం అనే రంగాల లో పరస్పరం సహకారాన్ని వృద్ధి చెందింప జేయడం ఈ ఎమ్ఒయు ఉద్దేశం గా ఉంది. దీని వల్ల ఒనగూడే ఫలితాలు సంబంధిత వినియోగదారులు పలువురికి లబ్ధి ని చేకూర్చడమే కాకుండా సమానత్వాన్ని, సమ్మిళితత్వాన్ని కూడాను ప్రోత్సహించగలవు.
ప్రభావం:
సిసిఐ కి మరియు సిసిఎమ్ కు మధ్య ఎమ్ఒయు వల్ల -
- ఎ) అంతర్జాతీయ వ్యాపారం పై ప్రభావాన్ని ప్రసరించే స్పర్ధ నిరోధక అవరోధాల ను పరిష్కరిస్తుందని;
- బి) సిసిఐ ద్వారా కాంపిటిశన్ యాక్ట్, 2002 యొక్క అమలు లో మెరుగుదల కు ఆస్కారం కల్పిస్తుందని;
- సి) కాంపిటిశన్ పాలిసి తాలూకు అవగాహన ను ప్రోత్సహిస్తుందని;
- డి) కెపాసిటీ బిల్డింగ్ కు దోహదపడుతుందని,
- ఇ) దౌత్యపరమైనటువంటి ప్రయోజనాల ను అందిస్తుందని
భావించడం జరుతోంది.
ఈ అవగాహన పూర్వక ఒప్పంద పత్రం తాలూకు ప్రధానమైన లబ్ధిదారులు ఎవరెవరంటే, భారతదేశం పక్షాన కార్పొరేట్ వ్యవహారాల మంత్రిత్వ శాఖ పరిధి లోని కాంపిటీశన్ కమిశన్ ఆఫ్ ఇండియా మరియు అవతలి పక్షాన కాంపిటీశన్ కమిశన్ ఆఫ్ మారిశస్ అనేవే.
పూర్వరంగం:
కాంపిటిశన్ యాక్ట్, 2002 లోని 18 వ సెక్షను సిసిఐ కి దాని విధుల ను నిర్వర్తించడం లో లేదా చట్టం ప్రకారం దాని విధుల ను నెరవేర్చడం లో ఏదైనా విదేశీ సంస్థ తో ఒక ఒప్పంద పత్రాన్ని కుదుర్చుకోవడానికి గాని లేదా వ్యవస్థ ను ఏర్పాటు చేసుకోవడానికి గాని అనుమతి ని ఇస్తోంది.
ఆర్థిక మంత్రిత్వ శాఖ
ఎన్ఐఐఎఫ్ నిర్వహించే ఫండ్ పోర్ట్లు , లాజిస్టిక్స్, పునరుత్పాదక ఇంధనం, రోడ్లు, డిజిటల్ ఇన్ఫ్రాస్ట్రక్చర్, హెల్త్కేర్ , మాన్యుఫ్యాక్చరింగ్ను కవర్ చేసే 16 సంస్థలలో పెట్టుబడి పెట్టింది.
నేషనల్ ఇన్వెస్ట్మెంట్ అండ్ ఇన్ఫ్రాస్ట్రక్చర్ ఫండ్  భారత ప్రభుత్వం, గ్లోబల్ ఇన్వెస్టర్లు, బహుపాక్షిక అభివృద్ధి బ్యాంకులు  , దేశీయ ఆర్థిక సంస్థల మధ్య సహకార పెట్టుబడి వేదికగా ఏర్పాటు అయింది. ఈ విషయాన్ని కేంద్ర ఆర్థిక శాఖ సహాయ మంత్రి డాక్టర్ భగవత్ కిషన్రావ్ కరాద్ ఈరోజు లోక్సభలో ఒక ప్రశ్నకు లిఖితపూర్వక సమాధానంలో తెలిపారు. ఎన్ఐఐఎఫ్ వద్ద ప్రస్తుతం మాస్టర్ ఫండ్, ఫండ్ ఆఫ్ ఫండ్స్ , స్ట్రాటజిక్ ఆపర్చునిటీస్ ఫండ్ అనే మూడు ఫండ్లు ఉన్నాయని, అవి పోర్టులు , లాజిస్టిక్స్, పునరుత్పాదక ఇంధనం, రోడ్లు, డిజిటల్ ఇన్ఫ్రాస్ట్రక్చర్, హెల్త్కేర్ , తయారీకి సంబంధించిన 16 సంస్థలలో పెట్టుబడి పెట్టాయని మంత్రి పేర్కొన్నారు. ఇండియా జపాన్ ఫండ్ ద్వారా భారతదేశంలోని బహుళ రంగాలలో పెట్టుబడులను సులభతరం చేయడానికి నవంబర్ 2022లో అవగాహన ఒప్పందంపై సంతకం అయిందని మంత్రి తెలిపారు. ఎన్ఐఐఎఫ్ ఫండ్స్లో పెట్టుబడులు ఉన్నాయని మంత్రి చెప్పారు:-
అబుదాబి ఇన్వెస్ట్మెంట్ అథారిటీ , ఆస్ట్రేలియన్సూపర్, కెనడా పెన్షన్ ప్లాన్ ఇన్వెస్ట్మెంట్ బోర్డ్, అంటారియో టీచర్స్ పెన్షన్ ప్లాన్, పీఎస్పీ ఇన్వెస్ట్మెంట్స్, టెమాసెక్, యూఎస్ ఇంటర్నేషనల్ డెవలప్మెంట్ ఫైనాన్స్ కార్పొరేషన్ వంటి గ్లోబల్ ఇన్వెస్టర్లు పెట్టుబడి పెట్టారని తెలిపారు. ఆసియన్ డెవలప్మెంట్ బ్యాంక్ , ఆసియన్ ఇన్ఫ్రాస్ట్రక్చర్ ఇన్వెస్ట్మెంట్ బ్యాంక్ , న్యూ డెవలప్మెంట్ బ్యాంక్ వంటి ఎండీబీలు ఇందులో ఉన్నాయి. యాక్సిస్ బ్యాంక్, హెచ్డీఎఫ్సీ అసెట్ మేనేజ్మెంట్ కంపెనీ, హెచ్డీఎఫ్సీ లైఫ్ ఇన్సూరెన్స్, హెచ్డీఎఫ్సీ లిమిటెడ్, ఐసీఐసీఐ బ్యాంక్ , కోటక్ లైఫ్ ఇన్సూరెన్స్ వంటి దేశీయ ఆర్థిక సంస్థలు కూడా ఈ జాబితాలో ఉన్నాయి.
మానవ వనరుల అభివృద్ధి మంత్రిత్వ శాఖ
ఉన్నత విద్యపై జరిగిన అఖిల భారత సర్వే 2019-20 నివేదికకు ఆమోదం తెలిపిన కేంద్ర విద్యాశాఖ మంత్రి
ఉన్నత విద్యకు ప్రభుత్వం ఇస్తున్న ప్రాధాన్యతను అద్దంపట్టిన నివేదిక
2015-16 నుంచి 2019-20వరకు 11.4% పైగా పెరిగిన విద్యార్థుల సంఖ్య
ఉన్నతవిద్యలో 2015-16 నుంచి 2019-20 వరకు 18.2% పెరిగిన మహిళల సంఖ్య
2019-20లో 27.1% వరకు పెరిగిన స్థూల నమోదు నిష్పత్తి
ఉన్నతవిద్యపై జరిగిన అఖిల భారత సర్వే నివేదికను కేంద్ర విద్యాశాఖ మంత్రి శ్రీ రమేష్ పోఖ్రియాల్ 'నిశాంక్' ఈ రోజు ఆమోదించారు. దేశంలో ఉన్నత విద్యారంగానికి సంబంధించిన అన్ని వివరాలను నివేదికలో పొందుపరిచారు. దేశంలో
ఉన్నత విద్యను అభ్యసిస్తున్న విద్యార్థుల సంఖ్య 2015-16 నుంచి 2019-20వరకు ఉన్న అయిదు సంవత్సరాల కాలంలో 11.4% పెరిగిందని మంత్రి తెలిపారు. ఇదే సమయంలో ఉన్నత విద్యను అభ్యసిస్తున్న మహిళల సంఖ్యలో 18.2% వృద్ధి కనిపించిందని అన్నారు. ప్రధానమంత్రి శ్రీ నరేంద్రమోడీ నాయకత్వంలో కేంద్ర ప్రభుత్వం బాలికల విద్య, మహిళా సాధికారత, సామాజికంగా వెనుకబడిన తరగతుల సాధికారతను కల్పించడానికి ప్రాధాన్యత ఇస్తున్నదని మంత్రి తెలిపారు. ప్రభుత్వం తీసుకుంటున్న చర్యలవల్ల ఉన్నత విద్యలో మహిళలు, ఎస్సీ,ఎస్టీ వర్గాలకు చెందిన ప్రజల సంఖ్య పెరిగిందని అన్నారు. సర్వేలో ఇవే అంశాలు వెల్లడి అయ్యాయని మంత్రి వివరించారు.
ప్రధానమంత్రి శ్రీ నరేంద్రమోడీ నాయకత్వంలో కేంద్రప్రభుత్వం ఉన్నత విద్యారంగం అభివృద్ధికి అమలు చేస్తున్న కార్యక్రమాలు లక్ష్యాల మేరకు అమలు జరుగుతున్నాయని సర్వే వెల్లడించిందని విద్యాశాఖ సహాయ మంత్రి శ్రీ సంజయ్ ధోత్రే అన్నారు. దేశంలో ఉన్నతవిద్యా రంగాన్ని మరింత అభివృద్ధి చేయడానికి ఈ నివేదిక తోడ్పడుతుందన్న ఆశాభావాన్ని ఆయన వ్యక్తం చేశారు.
దేశంలో ఉన్నతవిద్యపై సర్వేను నిర్వహించడం ఇది పదవసారని ఉన్నతవిద్యా శాఖ కార్యదర్శి శ్రీ అమిత్ ఖరే తెలిపారు. విద్యామంత్రిత్వశాఖ ప్రతి ఏడాది నిర్వహిస్తున్నదని చెప్పారు. నూతన విద్యా విధానం 2020 ప్రకారం నాణ్యమైన సమగ్ర విద్యను లింగ వివక్ష లేకుండా అందుబాటులోకి తీసుకుని రావాలన్న లక్ష్యంతో విద్యార్థుల సంఖ్యను ఎక్కువ చేసి, మరిన్ని విద్యాసంస్థలను నెలకొల్పడానికి చర్యలు తీసుకుంటున్నామని ఆయన వివరించారు -
ఉన్నత విద్యా నివేదికపై అఖిల భారత సర్వే 2019-20లో ముఖ్య అంశాలు :
1. ఉన్నత విద్యలో మొత్తం నమోదు 3.85 కోట్లుగా ఉంది. 2018-19లో 3.74 కోట్లగా ఉన్న నమోదు సంఖ్య 11.36 లక్షల  వృద్ధిని నమోదు చేసి 2019-20లో 3.85 కోట్లకి చేరింది. ఈ సంఖ్య 2014-15లో3.42గా ఉంది.
2. స్థూల నమోదు నిష్పత్తి , ఉన్నత విద్యలో చేరిన అర్హత గల వయస్సు గల విద్యార్థుల శాతం 2019-20లో 27.1%, 2018-19లో 26.3% మరియు 2014-2015లో 24.3%.గా ఉంది.
3. ఉన్నత విద్యలో 2017-18లో 1.00గా ఉన్న లింగ సమానత్వ నిష్పత్తి  2019-20లో 1.01 గా ఉంది, ఇది పురుషులతో పోలిస్తే అర్హతగల వయస్సు గల మహిళలకి ఉన్నత విద్య అందుబాటులోకి వచ్చిందని వెల్లడిస్తోంది.
4. 2019-20లో ఉన్నత విద్యలో విద్యార్థి ఉపాధ్యాయ నిష్పత్తి 26 గా ఉంది.
5. 2019-20నాటికి దేశంలో 1,043  విశ్వవిద్యాలయాలు, 42,343 కళాశాలలు,స్వతంత్ర సంస్థలు: 11,779  పనిచేస్తున్నాయి.
6.దేశంలో 38 కోట్ల మంది విద్యార్థులు అండర్ గ్రాడ్యుయేట్ మరియు పోస్ట్ గ్రాడ్యుయేట్ స్థాయిలో కార్యక్రమాలలో చేరారు . వీరిలో హ్యుమానిటీస్, సైన్స్, కామర్స్, ఇంజనీరింగ్ టెక్నాలజీ, మెడికల్ సైన్స్, ఐటి కంప్యూటర్ వంటి ఆరు ప్రధాన విభాగాలలో దాదాపు 85% మంది విద్యార్థులు  చేరారు .
7. 2019-20లో పీహెచ్డీ చేస్తున్న విద్యార్థుల సంఖ్య 2.0-15 లక్షలు. ఇది 2014-15లో 1.17 లక్షలుగా ఉంది .
8. మొత్తం ఉపాధ్యాయుల సంఖ్య 15,03,156, ఇందులో 57.5% పురుషులు, 42.5% స్త్రీలు ఉన్నారు.
నివేదిక చూడటానికి క్లిక్ చేయండి:
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త టీకా కార్యక్రమంలో ఇప్పటివరకు 63.43 కోట్ల డోసులు అందించారు
గత 24 గంటల్లో 42,909 కొత్త కేసులు నమోదు
మొత్తం కేసుల్లో క్రియాశీల కేసులు 1.15 శాతం.
దేశంలో క్రియాశీల కేసుల సంఖ్య 3,76,324 గా ఉంది
ప్రస్తుతం రికవరీ రేటు 97.51 శాతంగా ఉంది
గత 24 గంటల్లో రికవరీలు 34,763. దీంతో 3,19,23,405 కు పెరిగిన రికవరీలు.
వారపు పాజిటివిటీ రేటు  గత 65 రోజులుగా 3 శాతం కంటే తక్కువ
రోజువారీ పాజిటివిటీ రేటు 3.02% గా నివేదించబడింది
దేశంలో ఇప్పటివరకు 52.01 కోట్ల కొవిడ్ టెస్టులు చేశారు.
ప్రధాన మంత్రి కార్యాలయం
ముంబయి లో భవనం కూలిన ఘటన లో ప్రాణనష్టం జరిగినందుకు బాధపడ్డ ప్రధాన మంత్రి
పిఎమ్ఎన్ఆర్ఎఫ్ నుంచి పరిహారాన్ని ఆయన ప్రకటించారు
ముంబయి లో భవనం కూలిన ఘటన లో బాధితుల కు ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు. ఆయన బాధితుల కు ప్రధాన మంత్రి జాతీయ సహాయ నిధి  నుంచి పరిహారాన్ని కూడా ప్రకటించారు.
ప్రధాన మంత్రి కార్యాలయం  ఒక ట్వీట్ లో -
‘‘ముంబయి లో భవనం కూలిన ఘటన బాధ ను కలిగించింది. ఈ దుఃఖ ఘడియ లో ప్రియతముల ను కోల్పోయి శోకసంతప్తులైన కుటుంబాల కు ఇదే నా సంతాపం. ఈ ఘటన లో గాయపడ్డ వారు కోలుకోవాలని ఆ ఈశ్వరుడి ని నేను ప్రార్థిస్తున్నాను. మృతుల దగ్గరి సంబంధికుల కు పిఎమ్ఎన్ఆర్ఎఫ్ నుంచి 2 లక్షల రూపాయల వంతు న పరిహారాన్ని ఇవ్వడం జరుగుతుంది. గాయపడ్డ వారికి 50,000 రూపాయల చొప్పున అందజేయడం జరుగుతుంది: ప్రధాన మంత్రి మోదీ’’ అని పేర్కొంది.
(
రక్షణ మంత్రిత్వ శాఖ
ఆపరేషన్ సముద్ర సేతు- మాల్దీవుల నుంచి 700 మంది భారతీయులను తీసుకొని ట్యుటికోరిన్ చేరుకున్న ఐఎన్ఎస్ నౌక జలాశ్వ
ఆపరేషన్ సముద్రసేతు కార్యక్రమంలో భాగంగా భారత నావికా దళం నౌక ఐఎన్ఎస్ జలాశ్వ మాల్దీవులలోని మాలే నుంచి 700 మంది భారతీయులను తీసుకొని తమిళనాడులోని ట్యుటికోరిన్కు చేరుకుంది. ఆదివారం ఈ నౌక తమిళనాడులోని ట్యుటికోరిన్కు చేరింది. దీంతో భారత్ మిషన్లో భాగంగా ఐఎన్ఎస్ జలాశ్వ మాల్దీవులు, శ్రీలంకల నుంచి మొత్తం 2672 మంది భారత పౌరులను స్వదేశానికి తీసుకువచ్చింది. భారతీయులను స్వదేశానికి తీసుకు వచ్చేందుకు గాను ఇండియన్ మిషన్ ఇన్ మాల్దీవ్స్ తగిన వీలును కల్పించింది. అవసరమైన మెడికల్ స్క్రీనింగ్ నిర్వహించిన తరువాత ఈ నౌకలోకి ప్రయాణికులను ఎక్కించి తీసుకువచ్చారు. సముద్ర మార్గంలో ప్రయాణించేటప్పుడు కూడా నౌకలోని ప్రయాణికులు కోవిడ్-19కు సంబంధించిన
భద్రతా ప్రోటోకాల్స్ పాటించేలా తగిన చర్యలు తీసుకున్నారు. మాల్దీవుల నుంచి భారత్ తరలి వచ్చిన వారు ట్యుటికోరిన్ వద్ద స్థానిక అధికారులు స్వాగతం పలికారు. భారత్కు చేరుకున్న వారు త్వరగా స్వస్థలాలకు చేరుకోవడం, ఆరోగ్య పరీక్షలు, ఇమ్మిగ్రేషన్ మరియు తరలింపునకు కావాల్సిన రవాణాకు కావాల్సిన తగు ఏర్పాట్లను కూడా అధికారులు చేపట్టారు. ఈ తాజా తరలింపుతో, కోవిడ్ -19 వైరస్ మహమ్మారి కారణంగా భారత నావికాదళం ప్రస్తుతం మాల్దీవులు మరియు శ్రీలంక నుండి 2874 మంది భారత పౌరులను స్వదేశానికి తిరిగి తీసుకు వచ్చినట్టయింది.
(Visitor Counter : 243
మంత్రిమండలి
జమ్ము కాశ్మీర్ సివిల్ సర్వీసెస్  చట్టానికి సంబంధించి
జమ్ము కాశ్మీర్ పునర్ వ్యవస్థీకరణ  రెండో ఉత్తర్వు, 2020 జారీకి కేంద్ర కేబినెట్ ఆమోదం
జమ్ము కాశ్మీర్ పునర్వ్యవస్థీకరణ చట్టం ,2019 లోని సెక్షన్ 96 కింద జారీ చేసిన, జమ్ము కాశ్మీర్ పునర్ వ్యవస్థీకరణ  రెండో ఉత్తర్వు, 2020 వెనుకటి తేదీ నుంచి అమలులోకి వచ్చే విధంగా, ప్రధానమంత్రి శ్రీనరేంద్రమోదీ అధ్యక్షతన సమావేశమైన కేంద్ర కేబినెట్ ఆమోదం తెలిపింది. ఈ ఉత్తర్వు, జమ్ము కాశ్మీర్ సివిల్ సర్వీసెస్  చట్టం  కింద జమ్ము కాశ్మీర్ కేంద్ర పాలిత ప్రాంతంలోని అన్ని రకాల ఉద్యోగాలకు స్థిర నివాస షరతు వర్తింపునకు సంబంధించిన నిబంధనను ఈ ఆర్డర్ సవరిస్తోంది.
(జమ్ము కాశ్మీర్ కేంద్ర పాలిత ప్రాంతంలో ఉద్యోగాలకు సంబంధించి అన్ని పోస్టులకు ఈ ఆర్డర్ కింద నిర్దేసిత స్థిరనివాస ప్రమాణాలు వర్తిస్తాయి.